انا فمصيبه اخويا عنده 11 سنه من فتره طويله وهو بيحب يشوف ناشونال جيوجرافيك وبيتفرج عاليوتيوب على فيديوهات علميه زى مثلا نظريات بدايه الكون ونهايه العالم وبيحب جدا مجال الفضاء وبيتكلم كلام انا نفسى مش عارفاه انهارده لقيته بيقولى مين خلق ربنا وانه مفيش حاجه بتبدا من العدم وبيقولى ليه نصلى اتصرف ازاى dina mohsen
ليه مصيبة بس؟  دا اللي بننبه عليه دائمًا ، أن فزع الأهل من "الأسئلة" هو اللي بيحولها لـ"مشكلات" ، لأنهم بالأساس ما عندهمش أجوبة عليها ، مش لأنها ما عليهاش أجوبة.  واحدة واحدة جاوبي عليه يعني ، هي مش قصة محتاجة كل هذا الفزع ، اليومين دول الأولاد أبناء 11 و10 سنين في المسجد بيسألوني : ليه في ملحدين؟ ، وليه إحنا الدين صح؟ ، ويعني إيه جنة ونار؟ ، وإزاي نعرف أن في يوم قيامة؟  الإنترنت ما خلاش الكلام دا صعب الوصول إليه.  المهم أن الجواب في السن دا أسهل بكتير من لما يكبر والسؤال يكبر معاه.  فعادي ، ووديه حتة يتعلم فيها عقيدته كويس ، عشان يبقى متأسس ، ويستفيد من علمه دا في شيء إيجابي.